**Likumprojekta „Grozījums likumā “Par koku un apaļo kokmateriālu uzskaiti darījumos”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumu “Par koku un apaļo kokmateriālu uzskaiti darījumos” ir nepieciešams papildināt ar normām, kas izriet no Latvijas Administratīvo pārkāpumu kodeksa (turpmāk – kodekss) 155.13 un 155.19 panta, kuros noteikti sodi par pārkāpumiem koku un apaļo kokmateriālu uzskaites darījumos, kā arī kokmateriālu un koka izstrādājumu izcelsmes likumības pārbaužu un tirdzniecības prasību jomā. Vienlaikus nepieciešams precizēt likuma “Par koku un apaļo kokmateriālu uzskaiti darījumos” 12. pantu atbilstoši Administratīvās atbildības likumā ietvertajam regulējumam.Likums stājas spēkā vienlaikus ar Administratīvās atbildības likumu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2014. gada 22. aprīļa sēdes protokola Nr.24 26.§ 2.punkts |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pēc Administratīvās atbildības likuma stāšanas spēkā zaudēs spēku kodeksa normas, kurās noteikta atbildība un soda apmērs par administratīvajiem pārkāpumiem koku un apaļo kokmateriālu uzskaites darījumos, kā arī likumības pārbaužu un tirdzniecības prasību jomā. Administratīvo pārkāpumu lietas koku un apaļo kokmateriālu uzskaites darījumos, kā arī likumības pārbaužu un tirdzniecības prasību jomā izskata Valsts meža dienests (turpmāk – VMD) un Valsts ieņēmumu dienests (turpmāk – VID). VID kompetence likumprojekta kontekstā ir jomas, kas skar nodokļu administrēšanu, grāmatvedības prasību ievērošanas uzraudzību un muitas procedūru administrēšanu.Kodeksa 155.13 un 155.19 pantā noteikto administratīvo pārkāpumu sastāvu saglabāšana administratīvo pārkāpumu sistēmā izvērtēta, ņemot vērā nodarījuma bīstamību, sekas, aktualitāti un attiecināmību uz publiski tiesiskajām attiecībām, kā arī sabiedrisko kaitīgumu.Administratīvā atbildība koku un apaļo kokmateriālu uzskaites darījumos, kā arī likumības pārbaužu un tirdzniecības prasību jomā paredzēta fiziskajām un juridiskajām personām, jo tirgus dalībnieki ir gan fiziskas personas, gan juridiskas personas.Izvērtējot nodarījumu bīstamību, sekas un atšķirīgās situācijas, kādās pārkāpumi var tikt izdarīti, kā arī ņemot vērā to, ka administratīvā soda mērķis ne vienmēr var tikt sasniegts, piemērojot brīdinājumu vai pašreizējo naudas sodu salīdzinājumā ar sodiem, kas Latvijā noteikti par patvaļīgu ciršanu, un salīdzinājumā ar sodiem, kas par Eiropas Parlamenta un Padomes 2010. gada 20. oktobra Regulas (ES) Nr. 995/2010, ar ko nosaka pienākumus tirgus dalībniekiem, kas laiž tirgū kokmateriālus un koka izstrādājumus, (turpmāk – Regula) iespējami pārkāpumiem citās ES valstīs, paredzēta iespēja palielināt noteikto maksimālo naudas soda apmēru, kā arī uz laiku atkarībā no pārkāpuma smaguma piemērot aizliegumu izmantot tiesības laist tirgū un atsavināt kokmateriālus un koka izstrādājumus. **Naudas soda maksimālā apmēra palielinājums nodrošinās tā samērojamību ar citām Eiropas savienības dalībvalstīm, tā novēršot risku, ka Latvija mazā soda apmēra dēļ tiek izmantota par tranzītvalsti, cauri kurai Eiropas savienībā tiek ievesti nelikumīgi iegūti kokmateriāli. Vairumā citās Eiropas savienības dalībvalstīs maksimālais sods par līdzīgu pārkāpumu ir vairāki desmiti tūkstoši *euro*.****Analizējot situāciju dalībvalstīs regulas prasību ieviešanas kontekstā, kā efektīvs soda veids ir identificēts aizliegums izmantot tiesības laist tirgū un atsavināt kokmateriālus un koka izstrādājumus. Turklāt šāds soda veids ir piemērots tad, kad tirgus dalībnieks, kam noteikts aizliegums laist tirgū kokmateriālus kādā Eiropas Savienības dalībvalstī, to mēģina darīt citā dalībvalstī. Šāds papildsods dos iespēju efektīvi rīkoties gadījumos, kad nav nepieciešams vai nav iespējams piemērot pamatsodu.**Likumprojektā paredzēts iekļaut ar administratīvo atbildību saistītos jautājumus, tāpēc tiek precizēts likuma “Par koku un apaļo kokmateriālu uzskaiti darījumos” 12. pants. Ar likumprojektu “Par koku un apaļo kokmateriālu uzskaiti darījumos” tiek precizēta likuma piektā nodaļa, nosakot administratīvos sodus kokmateriālu un koka izstrādājumu izcelsmes likumības pārbaužu un tirdzniecības prasību pārkāpšanas jomā, kā arī koku un apaļo kokmateriālu uzskaites prasību pārkāpšanas jomā un kompetenci sodu piemērošanā.Likumprojektā ietvertā likuma “Par koku un apaļo kokmateriālu uzskaiti darījumos” 12. panta pirmajā daļā atbilstoši Regulas 4. panta 2. un 3. punktam un kodeksa 155.19 panta pirmajai daļai noteikta atbildība par izcelsmes likumības pārbaužu prasību pārkāpšanu, laižot tirgū kokmateriālus un koka izstrādājumus.Likumprojektā ietvertā likuma “Par koku un apaļo kokmateriālu uzskaiti darījumos” 12. panta otrajā daļā atbilstoši Regulas 4. panta 1. punktam un kodeksa 155.19 panta otrajai daļai noteikta atbildība par nelikumīgi iegūtu kokmateriālu vai no tiem izgatavotu koka izstrādājumu laišanu tirgū. Par šiem pārkāpumiem pēdējo trīs gadu laikā nav sastādīti administratīvā pārkāpuma protokoli, jo attiecībā uz Latvijā iegūtiem kokmateriāliem ir iespējams piemērot sankcijas par meža apsaimniekošanas pārkāpumiem, tostarp par nelikumīgu kokmateriālu ieguvi. Regula attiecas arī uz Eiropas Savienībā importētiem kokmateriāliem un koka izstrādājumiem, tāpēc likumprojektā ietvertā administratīvā atbildība ir vienīgais regulējums, kas ievieš regulas prasības attiecībā uz Latvijā importētiem kokmateriāliem un koka izstrādājumiem. Pierādīt to, ka importētie koka izstrādājumi ir izgatavoti no nelikumīgi iegūtiem kokmateriāliem, ir sarežģīti, tāpēc, lai mazinātu šo risku, Valsts meža dienests līdz šim veiktajās pārbaudēs ir pievērsis pastiprinātu uzmanību likumības pārbaužu prasības kontrolei. Ir svarīgi noteikt samērojamu atbildību par Regulas prasību pārkāpumiem salīdzinājumā ar citām Eiropas Savienības valstīm, lai izvairītos no situācijas, kad nebūtisku sankciju dēļ kokmateriāli un koka izstrādājumi Eiropas Savienībā tiek importēti cauri valstij, kurā šīs sankcijas ir nesamērīgi mazas. Bažas par nesamērīgiem sodiem, tos salīdzinot starp Eiropas Savienības dalībvalstīm, ir paudusi Eiropas Komisija.Par kodeksa 155.19 panta pirmajā un otrajā daļā minētajiem pārkāpumiem paredzētā administratīvā atbildība **(maksimālais soda apmērs)** fiziskām un juridiskām personām patlaban nav adekvāta un ir pārāk maza, **īpaši gadījumos, kad importētās regulas prasībām neatbilstošās koksnes apjoms ir vairāki tūkstoši kubikmetru**. Pašreizējo soda apmēru ne katrreiz var uzskatīt par atbilstošu Regulas 19. pantam, tas ir, tie ne vienmēr ir iedarbīgi, samērīgi un atturoši. Tā kā nelegāla mežizstrāde un tirdzniecība ar nelegāli iegūtiem kokmateriāliem pasaulē tiek uzskatīta par noziegumu, kas dod lielus ienākumus, bet – vismaz pagaidām – ir ar mazu risku, soda apmēram jābūt adekvātam, tāpēc paredzēta iespēja palielināt maksimālo naudas sodu fiziskajām un juridiskajām personām.Izvērtējot pārkāpuma maksimālā soda apmēru, paredzēta iespēja piemērot tādu papildu atturošu nosacījumu kā aizliegums izmantot tiesības laist tirgū kokmateriālu vai koka izstrādājumus uz laiku līdz vienam gadam atkarībā no pārkāpuma smaguma. **Šāds risinājums dos iespēju veiksmīgi sadarboties ar citu Eiropas Savienības valstu atbildīgajām iestādēm, un** šo tiesību izmantošanas ierobežošanai paredzēta sadarbība starp VMD un VID, nosakot aizliegumu sodītajam komersantam laist tirgū kokmateriālus vai koka izstrādājumus (izmantojot muitas procedūru laišana brīvā apgrozījumā).Administratīvā pārkāpuma procesu par “Par koku un apaļo kokmateriālu uzskaiti darījumos” likuma 12. panta pirmajā un otrajā daļā minētajiem pārkāpumiem veic Valsts meža dienests.Likumprojektā ietvertā “Par koku un apaļo kokmateriālu uzskaiti darījumos” likuma 12. panta trešā daļa pārņem kodeksa 155.13 panta pirmo daļu, kurā noteikta atbildība par koku un apaļo kokmateriālu uzskaites noteikumu pārkāpšanu darījumos. 2017. gadā ir sastādīti septiņi administratīvo pārkāpumu protokoli un pieņemti lēmumi administratīvo pārkāpumu lietās: trīs lietās izteikts mutvārdu aizrādījums, četrās lietās piemērots naudas sods par kopējo summu 915,00 EUR. Tā kā uzskaite ir nozīmīgs koku un apaļo kokmateriālu izsekojamības posms, kuru pārkāpjot var tikt nodarīti zaudējumi Latvijas ekonomikai, par minēto pārkāpumu tiek saglabāta administratīvā atbildība.Administratīvā pārkāpuma procesu par “Par koku un apaļo kokmateriālu uzskaiti darījumos” likuma 12. panta trešajā daļā minēto pārkāpumu veic Valsts meža dienests un Valsts ieņēmumu dienests, ja pārkāpums konstatēts nodokļu administrēšanas, grāmatvedības prasību vai muitas procedūru piemērošanas jomā.Likumprojekts stāsies spēkā vienlaikus ar Administratīvās atbildības likumu.Likumprojekts ir sagatavots atbilstoši informatīvajā ziņojumā minētajām prasībām. Likumprojekta pieņemšana pilnībā nodrošinās informatīvajā ziņojumā minēto nostādņu ieviešanu un Ministru kabineta uzdevuma izpildi. |
| 3. | Projekta izstrādē iesaistītās institūcijas | Valsts meža dienests |
| 4. | Cita informācija | Likumprojekts izskatīts Tieslietu ministrijas izveidotajā Latvijas Administratīvo pārkāpumu kodeksa pastāvīgajā darba grupā. Darba grupā izteiktie ieteikumi likumprojekta precizēšanai ir ņemti vērā. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekts attiecas uz tirgus dalībniekiem – fiziskām vai juridiskām personām, kas laiž tirgū kokmateriālus vai koka izstrādājumus regulas otrā panta izpratnē.Likumprojekts attiecas arī uz:1) fiziskajām un juridiskajām personām, kuras ieguvušas īpašumā vai tiesiskajā valdījumā kokus vai apaļos kokmateriālus vai kuras uzglabā, apstrādā un pārstrādā apaļos kokmateriālus,2) personām, kuras veic darījumus ar kokiem vai apaļajiem kokmateriāliem, nosaka koku un apaļo kokmateriālu apjomu un veic uzskaiti “Par koku un apaļo kokmateriālu uzskaiti darījumos” likuma [III nodaļā](https://likumi.lv/ta/id/98597#n3) noteiktajā kārtībā. |
| 2. | Tiesiskā regulējuma ietekme uz tautsaimniecību un administratīvo slogu | Likumprojektam nav paredzama tieša ietekme uz tautsaimniecību. Administratīvais slogs nepalielināsies. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
|  Jauni sodi netiek paredzēti. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām**  |
| 1. | Saistības pret Eiropas Savienību | Projekts skar Eiropas Parlamenta un Padomes 2010. gada 20. oktobra Regulā (ES) Nr. 995/2010, ar ko nosaka pienākumus tirgus dalībniekiem, kas laiž tirgū kokmateriālus un koka izstrādājumus, ietverto prasību izpildi. Pašlaik regulas prasības ietvertas Administratīvo pārkāpumu kodeksa 155.19 panta pirmajā un otrajā daļā. |
| 2. | Citas starptautiskās saistības | Nav. |
| 3 | Cita informācija | Eiropas Komisija ir informēta par Latvijas nacionālo regulējumu Regulas prasību ieviešanai atbilstoši regulas 19. panta 3. punktam. Iebildumi par regulas prasību ieviešanu no Eiropas Komisijas nav saņemti. Regulas prasību ieviešana un dalībvalstu atbildīgo iestāžu pārbaudēs konstatētās problēmas un pieredze regulāri tiek pārrunāta Regulas 18. pantā minētajā komitejā. Šajā komitejā Eiropas Komisija ir izteikusi bažas par nesamērīgu sodu apjomu salīdzinājumā to starp dalībvalstīm. Šāda situācija var radīt risku, ka nelikumīgi iegūti kokmateriāli vai no tiem ražoti koka izstrādājumi Eiropas Savienībā tiek ievesti caur dalībvalstīm, kurās noteiktie sodi ir vismazākie. |

|  |
| --- |
| **1. tabulaTiesību akta projekta atbilstība ES tiesību aktiem** |
| Eiropas Parlamenta un Padomes 2010. gada 20. oktobra Regula (ES) Nr. 995/2010, ar ko nosaka pienākumus tirgus dalībniekiem, kas laiž tirgū kokmateriālus un koka izstrādājumus | Projekts skar Eiropas Parlamenta un Padomes 2010. gada 20. oktobra Regulā (ES) Nr. 995/2010, ar ko nosaka pienākumus tirgus dalībniekiem, kas laiž tirgū kokmateriālus un koka izstrādājumus, ietverto prasību izpildi. Pašlaik regulas prasības ietvertas Administratīvo pārkāpumu kodeksa 155.19 panta pirmajā un otrajā daļā. |
| A | B | C | D |
| Regulas **4. panta**(tirgus dalībnieku pienākumi)**1. punkts**:Ir aizliegts laist tirgū nelikumīgi iegūtus kokmateriālus vai koka izstrādājumus, kas ražoti no šādiem kokmateriāliem.Kontekstā ar regulas**19. panta 1. punktu**: Dalībvalstis paredz noteikumus par sankcijām, ko piemēro par šīs regulas pārkāpumiem, un veic visus vajadzīgos pasākumus, lai nodrošinātu to īstenošanu. | Likumprojekta 14. panta otrā daļa. Pašlaik prasību izpildi nodrošina kodeksa 155.19 panta otrā daļa. | A ailē minētās ES tiesību akta vienības tiek ieviestas pilnībā.Tā kā regulas izpratnē nelikumīgi iegūti kokmateriāli ir tādi, kas iegūti, pārkāpjot to tiesību aktu prasības, kas ir spēkā ieguves valstī, tad attiecībā uz Latvijā iegūtiem kokmateriāliem iespējams piemērot normatīvajos aktos noteiktās sankcijas par nelikumīgu koku ciršanu. | Tā kā situācijas var būt dažādas, regulas 19. panta 2. daļa ļauj dalībvalstīm pašām noteikt konkrētas sankcijas, uzsverot, ka tām jābūt iedarbīgām, samērīgām un atturošām. Regulas 19. panta otrajā daļā ir minētas iespējamās sankcijas. |
| Regulas **4. panta**(tirgus dalībnieku pienākumi)**2. punkts**:Tirgus dalībnieki, laižot tirgū kokmateriālus vai koka izstrādājumus, veic likumības pārbaudes. Lai to nodrošinātu, viņi izmanto procedūru un pasākumu sistēmu (turpmāk “likumības pārbaužu sistēma”), kā izklāstīts 6. pantā.Regulas **4. panta**(tirgus dalībnieku pienākumi)**3. punkts**:Katrs tirgus dalībnieks uztur un regulāri izvērtē likumības pārbaužu sistēmu, ko tas izmanto, ja vien tirgus dalībnieks neizmanto likumības pārbaužu sistēmu, ko ir izveidojusi kāda no 8. pantā minētajām pārraudzības organizācijām. Par pamatu likumības pārbaužu sistēmai var izmantot pastāvošās dalībvalstu tiesību aktos noteiktās uzraudzības sistēmas un jebkuru brīvprātīgu uzraudzības mehānismu, kas atbilst šīs regulas prasībām.Kontekstā ar regulas**19. panta 1. punktu**: Dalībvalstis paredz noteikumus par sankcijām, ko piemēro par šīs regulas pārkāpumiem, un veic visus vajadzīgos pasākumus, lai nodrošinātu to īstenošanu. | Likumprojekta 14. panta pirmā daļa. Pašlaik prasību izpildi nodrošina kodeksa 155.19 panta pirmā daļa. | A ailē minētās ES tiesību akta vienības tiek ieviestas pilnībā. Regulas ceturtā panta trešā daļa pieļauj izmantot dalībvalstīs normatīvajos aktos jau noteiktās uzraudzības sistēmas. Latvijā tās ir koksnes ieguvi reglamentējošo normatīvo aktu prasības. | Tā kā ka situācijas var būt dažādas, regulas 19. panta otrā daļa ļauj dalībvalstīm pašām noteikt konkrētas sankcijas, uzsverot, ka tām jābūt iedarbīgām, samērīgām un atturošām. Regulas 19. panta otrajā daļā ir minētas iespējamās sankcijas. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Regulā paredzēto prasību izpildei maksimāli tiek izmantots jau spēkā esošais regulējums attiecībā uz koksnes ieguves nosacījumiem Latvijā un ar to saistīto sankciju piemērošana par fiksētajiem pārkāpumiem. Šāda pieeja izmantota, lai maksimāli izvairītos no nevajadzīga papildu administratīvā sloga tirgus dalībniekiem. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Eiropas Komisija ir informēta par Latvijas nacionālo regulējumu regulas prasību ieviešanai atbilstoši regulas 19. panta 3. punktam. Iebildumi par regulas prasību ieviešanu no Eiropas Komisijas nav saņemti. Regulas prasību ieviešana un dalībvalstu atbildīgo iestāžu pārbaudēs konstatētās problēmas un pieredze regulāri tiek pārrunāta regulas 18. pantā minētajā komitejā. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas** **aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts tika ievietots Zemkopības ministrijas tīmekļvietnē no 2020. gada 17. janvāra |
| 2. | Sabiedrības līdzdalība projekta izstrādē | Priekšlikumi vai iebildumi par likumprojektu netika saņemti. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana** **un tās ietekme uz institūcijām** |
| 1. | Projekta izpildē iesaistītās institūcijas | Valsts meža dienests un Valsts ieņēmumu dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav.  |

Zemkopības ministrs K. Gerhards

Strūve 29263844

Normunds.Struve@zm.gov.lv

v\_sk. = 2190